महाराष्ट्र में दूध की कीमत 25 रुपये प्रति लीटर घोषित, उत्पादकों ने आंदोलन वापस लिया  
राजू शेट्टी ने सीएम देवेंद्र फड़णवीस से उनके आवास पर मुलाकात की
21 जुलाई से दूध आपूर्तिकर्ताओं को प्रति लीटर 25 रुपये देने की घोषणा
5 रुपये सब्सिडी देने की मांग को लेकर दुग्ध उत्पादक आंदोलन कर रहे थे
महाराष्ट्र में दूध पर 5 रुपये सब्सिडी देने की मांग को लेकर दुग्ध उत्पादक किसान सोमवार से आंदोलन कर रहे थे. स्वाभिमानी शेतकरी संगठन के कार्यकर्ताओं ने बुधवार से आंदोलन और तेज कर दिया था. किसान नेता और सांसद राजू शेट्टी गुजरात से आने वाली दूध की गाड़ियों को रोकने के लिए मुम्बई-अहमदाबाद हाईवे के दापचेरी नाके पर खुद ही डेरा डाले रहे. कोल्हापुर के जयसिंह तहसील के शिरोल गांव में स्वाभिमानी शेतकरी संगठन के कार्यकर्ताओं ने दूध के टैंकर में आग लगा दी थी. कई स्थानों पर दूध बहाया गया और दूध ढोने वाले टैंकरों को नुकसान पहुंचाया गया.
(इनपुट एजेंसियों से)